en geordineert des hier na volght Te weten dat de voirs
vanden pdeken de voirs grecht voert selen moegen vullen
op dat hen gelieft en dat de voirs jan dinne buyten sijns
muers gheen recht hebben en sal ands dan oft hem geliefde
inde selve grecht eer die gebult wordde en onder derde
een voute te maken dienen tot zijnre heymelich nu
dair staende dat hij dan de selve heymelich gelijc zij
nu inden voirs muer steet met der selver bouten erflic
sal moegen behouden en dat tot dien de voirs vanden
pdeken selen gehouden zijn op hoen cost te doen hoeghen
des voirs jans muer om elken van hen te bat bevreedt
te moegen wesen also hoghe als den voirs gesworen werc
lieden dat redelic en genoech sal duncken Ende oft den
voirs jane de voirs voute also niet en geliefde te maken
dat dan de voirs vanden pdeken des voirs jans heymelich
inden voirs muer staende tot hoer cost selen moegen doen
afdoen en weder toemetsen gelijc en effens den muere
act psiden jasp abs et dienen burg et aliis siliarijs
in pleno silio junii xviii